અમદાવાદ સહિતના મહાનગરોમાં પ્રજા અનેક પ્રકારની હાડમારી ભોગવે છે, પરંતુ કોંગ્રેસના સંગઠન અને ચૂંટાયેલાં સ્થાનિક નેતાઓની શાહમૃગી વૃત્તિને કારણે કોંગ્રેસના કાર્યક્રમનો ફિયાસ્કો થઈ રહ્યો છે. મગફળીના ગોડાઉનમાં આગ લાગવાની શંકાસ્પદ ઘટના અંગે શુક્રવારે પાર્ટી દ્વારા આપવામાં આવેલાં સ્થાનિક વહીવટી તંત્રને આવેદન પત્ર આપવાના રાજ્યવ્યાપી કાર્યક્રમ પણ ફીક્કા રહ્યા હતા. અમદાવાદમાં આગામી રવિવારે ૨૦૧૦-૧૫ની મહાપાલિકાની ચૂંટણી લડેલાં આગેવાનો સહિત શહેરના હોદ્દેદારો-કાર્યકરોની બેઠક બોલાવાઈ છે.